Diari Oficial de la Generalitat Valenciana


Sumari del DOGV 2178, del 04-01-1994 (1994/830205)

DECRET 245/1993, de 21 de desembre, del Govern Valencià, pel qual se cedeix a Iberdrola, SA, un terreny de 35 m2 de superfície, situat en la intersecció de la carretera d'accés al PP Torreta II amb la carretera 3321 de Torrevieja a Novelda.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/21/245/dof/vci/html**

### Dades del document

Número de DOGV
:   2178

Data del DOGV
:   04-01-1994

Secció del DOGV
:   DISPOSICIONS GENERALS

Número del document
:   1994/830205


Data del document
:   21-12-1993

Organisme emissor
:   Conselleria d'Economia i Hisenda

Tipus de document
:   Decret

DECRET 245/1993, de 21 de desembre, del Govern Valencià, pel qual se cedeix a Iberdrola, SA, un terreny de 35 m2 de superfície, situat en la intersecció de la carretera d'accés al PP Torreta II amb la carretera 3321 de Torrevieja a Novelda. [93/8256]  
Mitjançant escriptura pública de data 20 de juny de 1991, atorgada davant el notari de Valencia Sr. Andrés Verdú Belmonte, la Diputació Provincial d'Alacant va cedir a la Generalitat Valenciana una parcel·la de terreny de 6.220 m2 situada a Torrevieja, que confronta amb la carretera d'accés al PP Torreta II i la carretera 3321 de Torrevieja a Novelda.  
Aquesta cessió s'efectuava amb la finalitat que s'hi construís un parc d'extinció d'incendis.  
L'organisme autònom per al Servei de Prevenció i Extinció d'Incendis del Consorci Provincial d'Alacant, del qual forma part la Diputació Provincial d'Alacant, ha sol·licitat la cessió a Iberdrola, SA, del terreny on se situa un centre de transformacions construït sobre la parcel·la del parc de bombers de Torrevieja, i també dels necessaris accessos a aquest des de la carretera 3321 de Torrevieja a Novelda.  
La Conselleria d'Administració Pública, a la qual es troba afectat l'immoble, ha sol·licitat la cessió a Iberdrola, SA, dels terrenys esmentats perquè s'hi construesca el centre de transformació necessari per al normal funcionament del parc de bombers.  
D'acord amb el que disposa l'article 42 de la Llei 3/1986, de 24 d'octubre, de Patrimoni de la Generalitat Valenciana, es considera justificada la utilitat pública i l'interès social del fi al qual es destinarà el terreny cedit.  
Per això, d'acord amb el que disposen els articles 41 i següents de la Llei de Patrimoni de la Generalitat Valenciana, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 21 de desembre de 1993,  
DECRETE  
Article primer  
Desafectar de la Conselleria d'Administració Pública el terreny, de 35 m2 de superfície, situat en la intersecció de la carretera d'accés al PP Torreta II amb la carretera 3321 de Torrevieja a Novelda.  
Article segon  
Se cedeix a Iberdrola, SA, el terreny descrit amb la condició que Iberdrola, SA, pose en funcionament i mantinga un centre de transformació, revertint el terreny a la Generalitat Valenciana en el moment que deixe d'utilitzar-se per a aquest fi.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 21 de desembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI